เทศบาลนครนครปฐม

เทศบาลนครนครปฐม เป็นเทศบาลนครที่ตั้งอยู่ในเขตอำเภอเมืองนครปฐม จังหวัดนครปฐม มีประชากรเมื่อ พ.ศ. 2563 จำนวน 72,753 คน

 ประวัติ 
เทศบาลนครนครปฐมเดิมมีฐานะเป็นสุขาภิบาลนครปฐม จัดตั้งขึ้นตามพระราชบัญญัติจัดการสุขาภิบาลตามหัวเมือง ร.ศ. 127 เมื่อปี พ.ศ. 2453 ต่อมาเมื่อมีการตราพระราชบัญญัติจัดระเบียบเทศบาล พ.ศ. 2476 จึงมีพระราชกฤษฎีกาจัดตั้งเทศบาลเมืองนครปฐม พ.ศ. 2478 ประกาศในราชกิจจานุเบกษา เล่ม 52 หน้า 1666 ลงวันที่ 10 ธันวาคม พ.ศ. 2478 มีพื้นที่ในความรับผิดชอบ 5.28 ตารางกิโลเมตร ครอบคลุมพื้นที่ในตำบลพระปฐมเจดีย์ทั้งตำบล

ในปี พ.ศ. 2542 ได้รับการยกฐานะเป็นเทศบาลนครนครปฐมเมื่อวันที่ 11 พฤศจิกายน พ.ศ. 2542พระราชกฤษฎีกาจัดตั้งเทศบาลนครนครปฐม จังหวัดนครปฐม พ.ศ. 2542  ราชกิจจานุเบกษา เล่ม 116 ตอน 110ก ลงวันที่ 10 พฤศจิกายน พ.ศ. 2542 ปัจจุบันมีพื้นที่ 19.85 ตารางกิโลเมตรตามพระราชกฤษฎีกาเปลี่ยนแปลงเขตเทศบาลเมืองนครปฐม พ.ศ. 2534 ราชกิจจานุเบกษา เล่ม 108 ตอน 211 ก ลงวันที่ 4 ธันวาคม พ.ศ. 2534 มีพื้นที่ครอบคลุมตำบลพระปฐมเจดีย์ทั้งตำบล และบางส่วนของตำบลนครปฐม ตำบลบ่อพลับ ตำบลพระประโทน ตำบลห้วยจรเข้ ตำบลสนามจันทร์ ตำบลบางแขม ตำบลลำพยา และตำบลหนองปากโลง

 ที่ตั้งและอาณาเขต 
 ทิศเหนือ ติดต่อกับเขตองค์การบริหารส่วนตำบลหนองปากโลง เขตเทศบาลเมืองนครปฐม เขตเทศบาลตำบลบ่อพลับ และเขตองค์การบริหารส่วนตำบลธรรมศาลา (อำเภอเมืองนครปฐม)
 ทิศตะวันออก ติดต่อกับเขตเทศบาลตำบลธรรมศาลา (อำเภอเมืองนครปฐม)
 ทิศใต้ ติดต่อกับเขตองค์การบริหารส่วนตำบลพระประโทน เขตองค์การบริหารส่วนตำบลห้วยจรเข้ และเขตองค์การบริหารส่วนตำบลสนามจันทร์ และเขตองค์การบริหารส่วนตำบลบางแขม (อำเภอเมืองนครปฐม)
 ทิศตะวันตก ติดต่อกับเขตองค์การบริหารส่วนตำบลลำพยาและเขตองค์การบริหารส่วนตำบลหนองปากโลง (อำเภอเมืองนครปฐม)

 สถานที่สำคัญ 
 วัดพระปฐมเจดีย์ราชวรมหาวิหาร
 วัดพระประโทณเจดีย์วรวิหาร
 วัดไผ่ล้อม
 วัดพระงาม
 วัดเสนหา
 พระราชวังสนามจันทร์
 มหาวิทยาลัยศิลปากร วิทยาเขตพระราชวังสนามจันทร์
 สวนสัตว์เทศบาลนครนครปฐม
 ศูนย์กีฬาเทศบาลนครนครปฐม
 หมู่บ้านข้าวหลาม
 ถนนคนเดินทวารวดีศรีนครปฐม
อนุสาวรีย์ย่าเหล
เทวาลัยคเณศวร์

 ภาพ 

 อ้างอิง 

  แหล่งข้อมูลอื่น 
 เว็บไซต์เทศบาลนครนครปฐม 

นครปฐม
นครปฐม